
Riigihanke „Narva linna tänavate aastaringne hooldus 2011-2014” 
avatud hankemenetluse korraldamine 
1. Asjaolud ja menetluse käik
Narva Linnavalitsuse (NLV) 04.03.2010.a korraldusega nr 303-k „Riigihanke «Narva linna tänavate aastaringne hooldus» avatud hankemenetluse tulemuste kinnitamine“ lõpetati Narva linna tänavate 2010-2011 hooldusteenuse hankemenetlus kõigi pakkumuste tagasilükkamise-ga ning NLV 17.03.2010.a korraldusega nr 346-k „Riigihanke „Narva linna tänavate aasta-ringne hooldus 2010” väljakuulutamiseta läbirääkimistega hankemenetluse korraldamine“ tehti Narva Linnavalitsuse Linnavara- ja Majandusametile (LVMA) ülesandeks algatada riigi-hanke „Narva linna tänavate aastaringne hooldus 2010“ väljakuulutamiseta läbirääkimistega hankemenetlus, esitades Aktsiaseltsile HEAKORRASTUS (reg. 10229666) sellekohased han-kedokumendid. 

Väljakuulutamiseta hankemenetluse tulemusel sõlmiti 31.03.2010.a. Narva linna (LVMA kaudu) ja AS-i Heakorrastus vahel tähtajaline teehooldustööde töövõtuleping nr 38, mis lõpeb tähtaja möödumisel 31.12.2010.a. 
Kohaliku omavalitsusüksuse seadusest tulenevate kohustuste täitmiseks on vajalik sõlmida uus tänavapuhastusteenuste hankeleping, kehtivusega alates 01.01.2011.a. kuni 31.12.2014.a. Kuna hankelepingu eeldatav maksumus ületab riigihanke hankemenetluse korraldamise kohustuse maksumuse piirmäärasid (riigihangete rahvusvaheline piirmäär moodustab alates 01.01.2010.a. 193 000 €), teeb LVMA ettepaneku algatada teenustööde tellimiseks riigihanke avatud hankemenetlus riigihangete seaduses sätestatud korras. 

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5, Narva Linnavalitsuse 29.12.2005.a korraldusega nr 1400-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega.

2. Õiguslikud alused

Vastavalt RHS § 10 lg 1 p-le 2 on riigihangete seaduse mõistes hankijaks – kes on kohustatud järgima riigihangete seaduses sätestatud korda – kohaliku omavalitsuse üksus, kohaliku oma-valitsuse asutus või kohalike omavalitsuste ühendus. RHS § 2 lg 2 kohaselt riigihangeteks riigihangete seaduse tähenduses on muuhulgas hankija poolt teenuste tellimine.
RHS § 15 lg 1 p 2 järgi riigihanke hankemenetluse korraldamise kohustuse maksumuse piir-määr riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot. Riigihanke rahvus-vahelise piirmäära kehtestab perioodiliselt Euroopa Komisjon. Kohaliku omavalitsuse hankija suhtes kohalduvaks rahvusvaheliseks piirmääraks on alates 01.01.2010.a. 193 000 €.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise regle-ment“ §-le 6 riigihanke pakkumismenetlus algatatakse ning pakkumismenetluse liik ja riigi-hanke eest vastutav isik määratakse Narva Linnavalitsuse korralduse või Narva Linnavoli-kogu otsusega. 
Kuna antud juhul hõlmab kavandatav teenuste hankeleping nelja eelarveaastat, s.t hanke-lepingu sõlmimisega võetakse linnale rahalisi kohustusi tulevaste eelarveperioodide arvelt, tuleb KOKS § 22 lg 1 p-st 8 ja VLES § 16 lg-st 3 lähtuvalt riigihanke algatamine ja hanke-tulemuste kinnitamine (hankelepingu sõlmimine) otsustada linnavolikogu otsusega.
Riigihankemenetlus on avalik-õiguslik erimenetlus, mis on allutatud vahendatud halduskoh-tulikule kontrollile. HMS § 2 lg 2 ütleb sõnaselgelt, et riigihankemenetlusele ei kohaldu haldusmenetluse seaduse sätted, mistõttu „Riigihangete läbiviimise reglemendi“ §-s 6 nime-tatud linnavolikogu otsusele ei laiene haldusaktidele sätestatud nõuded (menetlus- ja vormi-nõuded, vaidlustamisviide jms). 
3. Otsus
3.1. Algatada tänavapuhastusteenuste tellimiseks riigihanke „Narva linna tänavate aasta-ringne hooldus 2011-2014“ avatud hankemenetlus, vastavalt juurdelisatud hankedoku-mentidele.
3.2. Määrata ülalnimetatud riigihankes hankijaks Narva Linnavalitsuse Linnavara- ja Majan-dusamet ja riigihanke eest vastutavaks isikuks LVMA kommunaalmajandusosakonna teedeteenistuse vanemspetsialist Tatjana Rušeljuk.
3.3. Narva Linnavalitsusel esitada riigihanke tulemused Narva Linnavolikogule kinnitami-seks.
4. Rakendussätted

4.1. Narva Linnavolikogu Kantseleil teha käesolev otsus teatavaks Narva Linnavalitsusele. 
4.2. Otsus jõustub teatavakstegemisest.

4.3. Pakkuja, taotleja või hankemenetluses osalemisest huvitatud isik võib vaidlustada hankija tegevuse riigihangete seaduses sätestatud korras.

